கோ ஆர் எச் - 1 (நெல்)

கோ ஆர் எச் 1 (CORH 1) அல்லது எம். ஜி. ஆர் கோ ஆர் எச் 1 (M. G. R CORH 1) என அடையாளப் படுத்தப்பட்ட இது; வீரியம் மிகுந்த ஒட்டு நெல் வகையாகும். ஐ. ஆர். 62829 ஏ (IR62829 A) என்ற ஆண் மலட்டுத்தன்மை கொண்ட பெண் இரகத்தையும், ஐ. ஆர். 10198-66-2 (IR10198-66-2 R) என்ற ஆண் இரகத்தையும் இயற்கை முறையில் ஒட்ட சேர்த்து கிடைக்கப்பெறும் முதல் சந்ததி நெல் வகையான இது, ஒரு முறை பயிர் செய்த வீரிய ஒட்டு நெல்லிருந்து மறுபடியும் விதை எடுத்து விதைப்புக்குப் பயன்படுத்த முடியாதென்பது குறிப்பிடத்தக்கது.

சாகுபடி 
ஒரு எக்டேருக்கு (Hectare) சுமார் 6000 கிலோ (6.08(T/Ha) வரை மகசூலாக கிடைக்கக்கூடிய கோ ஆர் எச் 1, 110 - 115 நாட்களில் அறுவடைக்கு தயாராகும் குறுகியகால நெல் வகையாகும். நடுத்தர சன்ன இரக தானிய அமைப்புடைய இதன் நெற்பயிர், நடுத்தர குட்டைப்பயிராகும்.

சிறப்பு 
தமிழ்நாடு வேளாண்மைப் பல்கலைக்கழகத்தால் 1994 ஆம் ஆண்டு கண்டறிந்து வெளியிடப்பட்ட, வெண்ணிற அரிசியை வழங்கும் இந்த நெற்பயிர், இலை உறை கருகல், பழுப்பு இலை புள்ளி நோய், புகையான் (fulgiorid), பச்சை தத்துப்பூச்சி, துங்ரோ நச்சுநிரல் (Tungro Virus) போன்றவைகளை எதிர்க்கும் திறன் கொண்டது.

இவற்றையும் காண்க 
 கோ ஆர் எச் - 2 (நெல்)
 கோ ஆர் எச் - 3 (நெல்)
 கோ ஆர் எச் - 4 (நெல்)

புற இணைப்புகள்   
  கோ ஆர் எச் - 1 நெல் விளைச்சல்
 தமிழ்நாட்டின் நெல் இரகங்கள்

சான்றுகள் 

நெல் வகைகள்